CELEX: 62016TN0131
Language: fi
Date: 2016-03-22 00:00:00
Title: Asia T-131/16: Kanne 22.3.2016 – Belgia v. komissio

30.5.2016   
            
            
               FI
            
            
               Euroopan unionin virallinen lehti
            
            
               C 191/36
            
         Kanne 22.3.2016 – Belgia v. komissio
   (Asia T-131/16)
   (2016/C 191/48)
   Oikeudenkäyntikieli: englanti
   
      Asianosaiset
   
   
      Kantaja: Belgian kuningaskunta (asiamiehet: C. Pochet ja J. Halleux, avustajinaan asianajajat M. Segura Catalán ja M. Clayton)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteessa esitetyt kumoamisperusteet tutkittaviksi ja hyväksymään ne
            
         
               —
            
            
               kumoamaan Belgian kuningaskunnan liian suurten voittojen vapautuksiin soveltamasta valtiontukiohjelmasta SA.37667 (2015/C) (ex 2015/NN) 11.1.2016 annetun komission päätöksen siltä osin kuin siinä ei asianmukaisesti yksilöidä valtiontukitoimenpidettä ja siltä osin kuin siinä luokitellaan liian suuriin voittoihin sovellettava verojärjestelmä ohjelmaksi ja todetaan sen olevan SEUT 107 artiklassa tarkoitettua sisämarkkinoille soveltumatonta valtiontukea
            
         
               —
            
            
               vaihtoehtoisesti kumoamaan riidanalaisen päätöksen 1 ja 2 artiklan siltä osin kuin niissä katsotaan liian suuriin voittoihin sovellettava verojärjestelmä sisämarkkinoille soveltumattomaksi valtiontueksi ja määrätään väitetty valtiontuki unionin oikeuden yleisten periaatteiden vastaisesti perittäväksi takaisin konserneilta, joihin tuensaajat kuuluvat
            
         
               —
            
            
               velvoittamaan komission korvaamaan tämän oikeudenkäynnin kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1.
            
            
               Ensimmäisen kanneperusteen mukaan SEUT 2 artiklan 1 kohtaa ja SEU 5 artiklan 1 ja 2 kohtaa on rikottu soveltamalla valtiontukisääntöjä Belgian valtion verotusvallan yksipuoliseksi määrittämiseksi.
            
         
               2.
            
            
               Toisen kanneperusteen mukaan on tehty oikeudellinen virhe ja ilmeinen arviointivirhe väitetyn valtiontukitoimenpiteen yksilöinnissä ja sen luokittelussa tukiohjelmaksi, joka ei edellytä muita täytäntöönpanotoimenpiteitä asetuksen N:o 2015/1589 1 artiklan d alakohdassa ja SEUT 107 artiklassa tarkoitetulla tavalla.
            
         
               3.
            
            
               Kolmannen kanneperusteen mukaan SEUT 107 artiklaa on rikottu todettaessa liian suuriin voittoihin sovellettavan verojärjestelmän olevan valtiontukitoimenpide. Komissio ei ole esittänyt näyttöä toimenpiteeseen käytetyistä valtion varoista eikä todennut edun olemassaoloa, ja se on arvioinut virheellisesti valikoivuuden ja kilpailun vääristymisen.
            
         
               4.
            
            
               Neljännen kanneperusteen mukaan on tehty ilmeinen arviointivirhe yksilöitäessä väitetyn tuen saajiksi paitsi Belgiassa verovelvolliset belgialaiset yhteisöt myös monikansalliset konsernit, joihin ne kuuluvat.
            
         
               5.
            
            
               Viidennen kanneperusteen mukaan on vaihtoehtoisesti loukattu yleistä lainmukaisuuden periaatetta sekä rikottu Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) N:o 2015/1589 (1) 16 artiklan 1 kohtaa, koska takaisinperintää voidaan vaatia monikansallisilta konserneilta, joihin veropäätöksen saaneet belgialaiset yhteisöt kuuluvat.
            
         
      (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) N:o 2015/1589 (EUVL L 248, s. 9).